УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Наставно-научно веће

**Предмет: Предлог за измену Правилника о мастер академским студијама**

Колегијум Факултета је на својој седници одржаној 31.01.2022. године утврдио предлог за измену Правилника о мастер академским студијама, број 52/1-2-01 од 25.01.2021. године, који упућује Наставно-научном већу Факултета на разматрање и усвајање.

Након консултација обављених на већим департмана, утврђен је предлог да се урађени мастер радови студената мастер академских студија Филозофског факултета Универзитета у Нишу прилажу у COBISS дигитални репозиторијум. У вези с тим, неопходно је да студенти, уз урађени мастер рад, приложе и потписану изјаву о коришћењу. Стога се предлаже измена члана 31. и члана 33. Правилника о мастер академским студијама. У наставку су предлози измена предложених чланова Правилника.

**Члан 31.**

Мастер рад обухвата: насловну страну, изјаву о сагласности ментора, изјаву о аутентичности, изјаву о коришћењу и депоновању мастер рада у COBISS дигитални репозиторијум, резиме, садржај, увод, текст, закључак и списак литературе.

Насловна страна мора да садржи основне податке као што су: Универзитет у Нишу – Филозофски Факултет, мастер рад, тема мастер рада, име ментора и име кандидата.

Рад мора садржати и апстракт на енглеском језику. Уколико је рад писан на страном језику, апстракт је на српском језику.

**Члан 33.**

Студент доставља урађени мастер рад најраније у року од 60 дана од дана доношења одлуке о прихватању теме мастер рада и именовању Комисије за оцену и одбрану мастер рада. Студент доставља мастер рад у најмање 5 (пет) примерака Служби за наставу и студентска питања, од којих се по један примерак доставља сваком члану Комисије, а један примерак мастер рада остаје у архиви Факултета. Мастер рад се доставља и у електронској форми на компакт диску у PDF формату ради депоновања у  COBISS дигитални репозиторијум.

Прилог овом предлогу представља образац Изјаве о коришћењу.

У Нишу, 31.01.2022.

Продекан за наставу

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Гордана Ђигић

**ИЗЈАВА О КОРИШЋЕЊУ**

Овлашћујем Библиотеку Филозофског факултета Универзитета у Нишу да у COBISS дигитални репозиторијум унесе мој мастер рад под насловом:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mастер рад се може користити уз поштовање лиценце Креативне заједнице (Creative Commons): Ауторство – некомерцијално – без прераде (CC BY-NC-ND).

Место и датум: \_\_\_\_\_\_\_\_\_\_\_\_\_\_\_\_\_\_\_\_ Потпис аутора: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_