**Табела 5.2.** Спецификација предмета

|  |  |  |  |
| --- | --- | --- | --- |
| **Студијски програм : Мастер академске студије психологије** – **модул Клиничка психологија** | | | |
| **Назив предмета: Стручна пракса 2** | | | |
| **Наставник/наставници:** [**Милица З. Митровић**](about:blank) | | | |
| **Статус предмета: обавезни** | | | |
| **Број ЕСПБ: 3** | | | |
| **Услов:** Одслушани курсеви обавезних и изборних предмета предвиђених студијским програмом мастер академских студија психологије; положена Стручна пракса 1 | | | |
| **Циљ предмета**  Оспособљавање студената за обављање стручних послова психолога у здравственим установaма различитог профила, као и у установама социјалне заштите. | | | |
| **Исход предмета**  Студент је оспособљен за:   * превентивни, психодијагностички и саветодавни рад; * аналитичко-истраживачки рад у установи у циљу бољег разумевања и налажења решења практичних проблема; * осмишљавање и учествовање у процесу унапређења квалитета рада у установи на свим нивоима; * послове планирања и организације рада у установи, као и за учешће у раду стручних органа и тимова у установи; * планирање сопственог професионалног развоја; * примењивање прописa који регулишу рад психолога у установи. | | | |
| **Садржај стручне праксе**  Студент обавља праксу у више здравствених установa различитог профила, као и у установама социјалне заштите под супервизијом психолога са лиценцом за рад у тој врсти установа.  Студент води Дневник праксе, који садржи податке о времену и садржају практичног рада у установи за предвиђени број сати. Студент у Дневнику описује активности које је посматрао, у којима је учествовао или их је самостално извео, износи своје коментаре, увиде, закључке и процене,. Психолог установе потписује дневник праксе за оно време у које је пракса обављена у тој установи. На основу времена проведеног у установи студент бира да опише једног клијента са којим је самостално радио и напише студију случаја уз коју прилаже попуњене тестовне протоколе.  Уколико студент обавља праксу у више установа, важно је да испланира своју праксу тако да прође кроз све задате садржаје праксе.  Садржај праксе:   * Упознавање са специфичностима послова који се обављају у установи; * Упознавање са пословима психолога-стручног сарадника; * Упознавање и учествовање у превентивном, психодијагностичком и саветодавном раду; * Упознавање са радом стручних тимова и партиципацијом психолога у њиховом раду; * Упознавање са могућностима сарадње са стручњацима сродних профила унутар или ван конкретне установе.   Стручна супервизија:  Пре почетка обављања праксе (на почетку семестра) студенти добијају инструкције за обављање праксе и вођење дневника праксе од стране наставника/сарадника. Током обављања праксе, студенти ће имати састанке са наставником/сарадником задуженим за праксу и на тим састанцима ће анализирати сопствена искуства током дотадашње праксе, међусобно размењивати искуства, увиде, разговарати о отвореним питањима. Анализа и дискусија на састанцима, између осталог, имају за циљ помоћ студентима у изради студије случаја у смислу решавања недоумица у интерпретацији добијених резултата на примењеним дијагностичким инструментима и дијагностичких дилема. | | | |
| **Број часова активне наставе** | 60 часова непосредног рада (15 радних дана) + 10 часова стручне супервизије + 20 часова за вoђење дневника праксе и писање студије случаја. | | |
| **Методе извођења наставе**  Консултативни и менторски рад, пракса у изабраној установи, самостално претраживање и прикупљање потребне литературе и докумената за рад, вођење дневника праксе, израда студије случаја. | | | |
| **Оцена знања (максимални број поена 100)**  Студент након обављене праксе предаје дневник праксе уз који прилаже потврду о обављеној пракси коју потписују психолог и директор установе у којој је пракса обављена. Дневник праксе садржи белешке и утиске студента за време обављања праксе. Поред тога, студент бира да опише једног клијента са којим је самостално радио и напише студију случаја. Након обављене праксе и написане студије случаја, студент у усменом разговору представља задуженом наставнику свој дневник праксе и студију случаја. Оцена се изводи на основу стручне супервизије, приложеног дневника праксе, писмене студије случаја и њене усмене одбране, а на основу чега се врши процена оспособљености за практичан рад у здравственим и установама социјалне заштите. | | | |
| **Предиспитне обавезе** | поена | **Завршни испит** | поена |
| Учешће на супервизијским састанцима | **10** | Усмени извештај о обављеној пракси и одбрана студије случаја | *40* |
| Израда дневника | **20** |  |  |
| Израда студије случаја | **30** |  |  |